
DR 30.11.2005 137 

 

yang kecil.  Tenaga kerja wanita memang kita tidak dapat nafikan dalam sumbangan 
pembangunan ekonomi negara.   

Maka, saya di sini saya ingin menyeru kepada kementerian bahawa Pusat 
Asuhan Kanan-Kanak ini amat diperlukan untuk membolehkan wanita bekerja, 
berdikari, memberi sumbangan kepada ekonomi negara.  Dan, dengan adanya 
penyertaan wanita dalam dunia pekerjaan ini, setidak-tidaknya ia akan mengurangkan 
pengambilan pekerja asing di negara kita.   

 Tuan Pengerusi, saya juga ingin menyentuh sedikit Butiran 040300 – 
Perkaunselan dan 040600 - Perundangan dan Advokasi.  Tuan Pengerusi, seperti yang 
di bangkitkan oleh Yang Berhormat bagi Jerai, bahawa pada hari ini banyak anak gadis 
kita mempunyai masalah, ibu tunggal, wanita-wanita yang mempunyai tekanan emosi 
kerana gangguan seks, penceraian, masalah rumah tangga dan sebagainya.  
Masalahnya ialah mereka tidak ada tempat untuk meluahkan perasaan-perasaan 
mereka ini.  Oleh itu, ia adalah amat penting bahawa Kementerian Pembangunan 
Wanita Keluarga dan Masyarakat melihat kepada wujudnya Pusat Kaunseling dan juga 
peguam-peguam yang akan membantu wanita-wanita yang bermasalah ini.   

 Saya juga ingin menyentuh sedikit tentang Butiran 01001 - Pembinaan Pusat 
Jagaan Harian Warga Tua, 01002 – Pembaikan dan Pembelian Peralatan Rumah 
Warga Tua.  Tuan Pengerusi, kita dapati bahawa banyak warga tua di kampung-
kampung dalam keadaan terbiar, terlantar, uzur dan tanpa penjagaan anak-anak.  
Memang seperti yang telah dikemukakan oleh Yang Berhormat bagi Sri Gading tadi 
bahawa kita menggubal undang-undang untuk menghukum anak-anak tetapi kita dapati 
sejauh mana akta ini dapat digubal dengan segera kita belum tahu lagi. 

Apa yang penting sekarang ini ialah bahawa rumah-rumah orang tua ini 
sebenarnya tidak cukup dan harus ditambah lagi.  Sebab, kalau kita lihat orang tua di 
kampung-kampung memang kita melihatnya pun kita akan menitiskan air mata, anak 
tak ada, mereka keseorangan tanpa dijaga, itu pun atas belas kasihan jiran tetangga.  
Di sini kita haraplah kementerian dapat menambahkan lagi rumah orang-orang tua ini.  
Dan, seperkara lagi, rumah orang tua yang ada sekarang ini sebenarnya juga dalam 
keadaan daif, alat-alat perubatan tidak ada, pemulihan dan sebagainya.  Oleh itu, saya 
amat mengharapkan ... 

 Tuan Nasaruddin bin Hashim [Parit]:  [Bangun] 

Tuan Pengerusi:  Ya, Yang Berhormat bagi Parit. 

 Tuan Nasaruddin bin Hashim:  Terima kasih Tuan Pengerusi, terima kasih 
Yang Berhormat bagi Bukit Gantang.  Saya bersetuju dengan pandangan Yang 
Berhormat bagi Bukit Gantang tadi, bahawa banyak kes begini dan setuju atau tidak 
Yang Berhormat bagi Bukit Gantang supaya pihak kementerian membuat kajian yang 
menyeluruh bilangan mereka yang betul-betul memerlukan, mereka yang patut duduk 
di rumah orang tua ini.  Dengan mengambi kira, bagi mereka yang mempunyai anak 
yang berkemampuan kita tidak menggalakkan tetapi yang betul-betul sebatang kara 
dan tidak mampu.  Boleh atau tidak kita cadangkan supaya kementerian membuat 
kajian dan baru kita tahu keperluan sebenar rumah orang tua ini.   

 Cik Tan Lian Hoe:  Terima kasih Tuan Pengerusi, terima kasih Yang 
Berhormat bagi Parit.  Sebenarnya saya memang bersetuju tetapi seperkara lagi yang 
saya tidak setuju ini ialah anak-anak yang mampu di mana ibu bapa yang uzur itu kalau 
tidak diberi layanan untuk dimasukkan dalam rumah orang tua.  Sebab masalahnya 
pada hari ini ialah walau pun anaknya mampu, disebabkan anaknya bekerja dan tidak 
ada pengasuh dan mereka ada di Kuala Lumpur, ibu bapanya ada di kampung, tinggal 
seorang diri tanpa jagaan yang rapi.  Oleh itu, saya amat mengharapkanlah bahawa 
pihak kementerian akan melihat perkara ini secara keseluruhannya dan harap juga alat-
alat perubatan, pemulihan dan kalau boleh menghantar seorang pakar, doktor, sebulan 
sekali ke rumah orang-orang tua ini supaya mereka dapat diperiksa dari segi kesihatan 
mereka.  Dengan ini, saya mohon menyokong. 

 Tuan Pengerusi:  Yang Berhormat bagi Padang Terap.  Yang Berhormat bagi 
Padang Serai, sorry. 

 

 



yang kecil. Tenaga kerja wanita memang kita tidak dapat nafikan dalam sumbangan pembangunan ekonomi negara. Maka, saya di sini saya ingin menyeru kepada kementerian bahawa Pusat Asuhan Kanan-Kanak ini amat diperlukan untuk membolehkan wanita bekerja, berdikari, memberi sumbangan kepada ekonomi negara. Dan, dengan adanya penyertaan wanita dalam dunia pekerjaan ini, setidak-tidaknya ia akan mengurangkan pengambilan pekerja asing di negara kita. Tuan Pengerusi, saya juga ingin menyentuh sedikit Butiran 040300- Perkaunselan dan 040600- Perundangan dan Advokasi. Tuan Pengerusi, seperti yang di bangkitkan oleh Yang Berhormat bagi Jerai, bahawa pada hari ini banyak anak gadis kita mempunyai masalah, ibu tunggal, wanita-wanita yang mempunyai tekanan emosi kerana gangguan seks, penceraian, masalah rumah tangga dan sebagainya. Masalahnya ialah mereka tidak ada tempat untuk meluahkan perasaan-perasaan mereka ini. Oleh itu, ia adalah amat penting bahawa Kementerian Pembangunan Wanita Keluarga dan Masyarakat melihat kepada wujudnya Pusat Kaunseling dan juga peguam-peguam yang akan membantu wanita-wanita yang bermasalah ini. Saya juga ingin menyentuh sedikit tentang Butiran 01001- Pembinaan Pusat Jagaan Harian Warga Tua, 01002- Pembaikan dan Pembelian Peralatan Rumah Warga Tua. Tuan Pengerusi, kita dapati bahawa banyak warga tua di kampung- kampung dalam keadaan terbiar, terlantar, uzur dan tanpa penjagaan anak-anak. Memang seperti yang telah dikemukakan oleh Yang Berhormat bagi Sri Gading tadi bahawa kita menggubal undang-undang untuk menghukum anak-anak tetapi kita dapati sejauh mana akta ini dapat digubal dengan segera kita belum tahu lagi. Apa yang penting sekarang ini ialah bahawa rumah-rumah orang tua ini sebenarnya tidak cukup dan harus ditambah lagi. Sebab, kalau kita lihat orang tua di kampung-kampung memang kita melihatnya pun kita akan menitiskan air mata, anak tak ada, mereka keseorangan tanpa dijaga, itu pun atas belas kasihan jiran tetangga. Di sini kita haraplah kementerian dapat menambahkan lagi rumah orang-orang tua ini. Dan, seperkara lagi, rumah orang tua yang ada sekarang ini sebenarnya juga dalam keadaan daif, alat-alat perubatan tidak ada, pemulihan dan sebagainya. Oleh itu, saya amat mengharapkan ... Tuan Nasaruddin bin Hashim [Parit]: [Bangun]. Tuan Pengerusi: Ya, Yang Berhormat bagi Parit. Tuan Nasaruddin bin Hashim: Terima kasih Tuan Pengerusi, terima kasih Yang Berhormat bagi Bukit Gantang. Saya bersetuju dengan pandangan Yang Berhormat bagi Bukit Gantang tadi, bahawa banyak kes begini dan setuju atau tidak Yang Berhormat bagi Bukit Gantang supaya pihak kementerian membuat kajian yang menyeluruh bilangan mereka yang betul-betul memerlukan, mereka yang patut duduk di rumah orang tua ini. Dengan mengambi kira, bagi mereka yang mempunyai anak yang berkemampuan kita tidak menggalakkan tetapi yang betul-betul sebatang kara dan tidak mampu. Boleh atau tidak kita cadangkan supaya kementerian membuat kajian dan baru kita tahu keperluan sebenar rumah orang tua ini. Cik Tan Lian Hoe: Terima kasih Tuan Pengerusi, terima kasih Yang Berhormat bagi Parit. Sebenarnya saya memang bersetuju tetapi seperkara lagi yang saya tidak setuju ini ialah anak-anak yang mampu di mana ibu bapa yang uzur itu kalau tidak diberi layanan untuk dimasukkan dalam rumah orang tua. Sebab masalahnya pada hari ini ialah walau pun anaknya mampu, disebabkan anaknya bekerja dan tidak ada pengasuh dan mereka ada di Kuala Lumpur, ibu bapanya ada di kampung, tinggal seorang diri tanpa jagaan yang rapi. Oleh itu, saya amat mengharapkanlah bahawa pihak kementerian akan melihat perkara ini secara keseluruhannya dan harap juga alat- alat perubatan, pemulihan dan kalau boleh menghantar seorang pakar, doktor, sebulan sekali ke rumah orang-orang tua ini supaya mereka dapat diperiksa dari segi kesihatan mereka. Dengan ini, saya mohon menyokong. Tuan Pengerusi: Yang Berhormat bagi Padang Terap. Yang Berhormat bagi Padang Serai, sorry.